Kürdmaşı
Kürdmaşı — Azərbaycan Respublikasının İsmayıllı rayonunun inzibati ərazi vahidində kənd. Kənd rayon mərkəzindən 18 km cənub-qərbdə, İsmayıllı-Müsüslü avtomobil yolu kənarında, Burnovuldağ silsiləsinin cənub ətəyində yerləşir. Əhalisi heyvandarlıq və əkinçilik ilə məşğul olur. Belə ki, Kürdmaşı kənd ərazisində mümbüt torpaqlar olduğu üçün 250 hektara yaxın ərazidə üzümçülük vadisi yaradılmışdır. 1949-cu ildən hal-hazır vaxta kimi 1 nömrəli şərab zavodu fəaliyyət göstərir öz keyfiyyətli istehsal edilən şərablarını və çaxırlarını xarici bazarda tanıtmağı bacarmışdır. Ərazidə şəhid Ceyhun Həsənov adına Kürdmaşı kənd tam orta məktəb, kitabxana, tibb məntəqəsi, rabitə şöbəsi, elektron ATS, 400 yerlik Kənd Yaradıclıq evi, İnzibati Ərazi Dairəsi üzrə idarə binası, Su melarasiya idarəsinin xidməti binası, 15-ə yaxın ticarət maqazası, bir ədəd şadlıq evi vardır.